O simbolo d'o barrio que tamién le da o suyo nombre popular ye un tocho con un gancho en a suya punta. Iste simbolo tien o suyo orichen en os primers anyos d'a parroquia, entre 1118 y 1119, quan no yera que una ermita situata extramuros, ye dicir difuera d'a muralla d'a ciudat. A romeria que se feba se trobaba en o camín a dificultat d'abanzar entre os árbols y a vechetación, por lo que tenioron a ideya de meter una falz en a punta d'un tocho ta ir tallando as brancas d'os árbols, y d'ista traza apareixió lo que dimpués sería simbolo d'o barrio.